Το ΚΚΕ καταγγέλλει στον ελληνικό λαό ότι, «το αμερικανικό σχέδιο για το Παλαιστινιακό, που ψευδεπίγραφα προβάλλεται ως “συμφωνία του αιώνα”, όχι μόνο δεν κατοχυρώνει ανεξάρτητο παλαιστινιακό κράτος, αλλά διαιωνίζει και θωρακίζει την ισραηλινή κατοχή».

Το σχέδιο, σύμφωνα με ανακοίνωση του ΚΚΕ, προβλέπει:

«- Την παραχώρηση της Ιερουσαλήμ στο κράτος του Ισραήλ ως “αδιαίρετη ισραηλινή πρωτεύουσα”.

– Προσάρτηση της Κοιλάδας του Ιορδάνη, που είναι η καρδιά, το 30% της Δυτικής Όχθης και περιοχών που βρίσκονται βόρεια της Νεκράς Θάλασσας στο ισραηλινό κράτος.

– Διατήρηση των ισραηλινών εποικισμών και των χιλιάδων εποίκων, που είναι δυνάμεις κατοχής στα παλαιστινιακά εδάφη.

Πρόκειται για πολύ επικίνδυνη εξέλιξη, μέρος του γενικότερου ιμπεριαλιστικού σχεδίου που προωθούν οι ΗΠΑ, για απαράδεκτες διευθετήσεις στην περιοχή κατά των λαών.

Τώρα να δυναμώσει η αλληλεγγύη στον παλαιστινιακό λαό.

– Για τερματισμό της ισραηλινής κατοχής και ανεξάρτητο παλαιστινιακό κράτος στα σύνορα του 1967, με πρωτεύουσα την Ανατολική Ιερουσαλήμ.

– Κατάργηση των εποικισμών και αποχώρηση των εποίκων, επιστροφή των Παλαιστίνιων προσφύγων στις εστίες τους.

– Απελευθέρωση όλων των Παλαιστίνιων πολιτικών κρατουμένων από τις ισραηλινές φυλακές.

Οι ελληνικές κυβερνήσεις -σήμερα της ΝΔ, πριν του ΣΥΡΙΖΑ- έχουν μερίδιο ευθύνης για την αναβάθμιση της στρατηγικής συνεργασίας με το κράτος-δολοφόνο του Ισραήλ, αλλά και επειδή δεν έχουν προχωρήσει στην αναγκαία αναγνώριση του ανεξάρτητου παλαιστινιακού κράτους, παρά την ομόφωνη απόφαση της Ελληνικής Βουλής».

(Επισκέψεις: 141 φορές, όπου 1 ημερήσιες)